16. novembris

16. novembris ir gada 320. diena (321. garajā gadā) pēc Gregora kalendāra. Līdz gada beigām ir atlikušas 45 dienas.

Vārda dienas 
Banga, Glorija

Notikumi 
 1810. gads — Meksika pasludināja neatkarību no Spānijas.
 1870. gads — Amadeo I tika ievēlēts par Spānijas karali.
 1896. gads — pirmoreiz tika pārvadīta elektrība no elektrostacijas uz pilsētu (no Niagāras ūdenskrituma HES uz Bufalo, ASV).
 1904. gads — Džons Flemings pirmais izveidoja praktiski pielietojamu elektronu lampu.
 1907. gads — Indiāņu teritorija un Oklahomas teritorija tika apvienotas, izveidojot Oklahomu kā 46. ASV štatu.
 1917. gads — Pirmais pasaules karš: Apvienotās Karalistes spēki okupēja Telavivu un Jafu Palestīnā.
 1918. gads — Ungārija pasludināja neatkarību no Austroungārijas impērijas un dibināja republiku.
 1933. gads — ASV un PSRS nodibināja oficiālas diplomātiskās attiecības.
 1940. gads — holokausts: okupētajā Polijā vācu nacisti norobežoja Varšavas geto no ārējās pasaules.
 1943. gads — Otrais pasaules karš: ASV bumbvedēji veica uzlidojumu hidroelektrostacijai un smagā ūdens ražotnei Vācijas kontrolētajā Vermokā, Norvēģijā.
 1944. gads — Otrais pasaules karš: Sabiedroto uzlidojumos pilnībā tika sagrauta Vācijas pilsēta Dīrena, aptuveni 3000 mierīgo iedzīvotāju gāja bojā.
 1945. gads — ASV Armija slepeni uzņēma 88 vācu zinātniekus un inženierus, lai tie palīdzētu attīstīt raķešu tehnoloģijas.
 1965. gads — Venera programma: PSRS palaista zonde Venera-3 uz Veneru, kas kļuva par pirmo kosmisko aparātu, kas sasniedzis citas planētas virsmu.
 1973. gads — Skylab programma: ASV palaida kosmosa kuģi Skylab 4 (Apollo SL-4) ar 3 kosmonautiem uz orbitālo staciju Skylab.
 1988. gads:
 Igaunijas PSR Augstākā Padome pieņēma deklarāciju par Igaunijas suverenitāti, bet vēl nepasludināja neatkarību no PSRS;
 Pakistānā pirmās brīvās vēlēšanas pēc vairāk nekā dekādes, Bēnazīra Bhuto tika ievēlēta par premjerministri.
 1973. gads — Krievija palaida Marsa zondi Mars-96, bet nesējraķetes Proton-K avārijas dēļ tā neiegāja starpplanētu trajektorijā un nākamajā dienā iekrita Klusajā okeānā.
 2004. gads — Boeing X-43 ar caurplūdes reaktīvo dzinēju uzstādīja ātruma rekordu (11 200 km/h jeb 3,11 km/s) lidaparātiem, kuri darbojas ar atmosfēras gaisu kā degvielas oksidētāju.

Dzimuši 
 42. gads p.m.ē. — Tiberijs (Tiberius), Romas imperators (miris 37. gadā)
 1810. gads — Karels Hineks Māha (Karel Hynek Mácha), čehu dzejnieks (miris 1836. gadā)
 1874. gads (j.s., pēc v.s. ) — Aleksandrs Kolčaks (Александр Колчак), krievu admirālis (miris 1920. gadā)
 1895. gads — Pauls Hindemits (Paul Hindemith), vācu komponists (miris 1963. gadā)
 1922. gads — Žuze Saramagu (José Saramago), portugāļu rakstnieks (miris 2010. gadā)
 1930. gads — Činua Ačebe (Chinua Achebe), Nigērijas rakstnieks, dzejnieks (miris 2013. gadā)
 1938. gads — Roberts Noziks (Robert Nozick), ASV filozofs (miris 2002. gadā)
 1946. gads — Terenss Makkena (Terence McKenna), amerikāņu etnobotāniķis (miris 2000. gadā)
 1977. gads — Oksana Bajula (Оксана Баюл), ukraiņu daiļslidotāja
 1985. gads — Sanna Marina (Sanna Marin), Somijas premjerministre

Miruši 
 1272. gads — Henrijs III (Henry III), Anglijas karalis (dzimis 1207. gadā)
 1632. gads — Gustavs II Ādolfs (Gustav II Adolf), Zviedrijas karalis (dzimis 1594. gadā)
 1745. gads — Johans Lukass fon Hildebrants (Johann Lukas von Hildebrandt), austriešu arhitekts (dzimis 1668. gadā)
 1797. gads — Frīdrihs Vilhelms II (Friedrich Wilhelm II.), Prūsijas karalis (dzimis 1744. gadā)
 1831. gads — Karls fon Klauzevics (Carl von Clausewitz), prūšu kara teorētiķis (dzimis 1780. gadā)
 1885. gads — Luijs Rīels (Louis Riel), Kanādas politiķis (dzimis 1844. gadā)
 1932. gads — Hermanis Matisons, Latvijas šahists un problēmists (dzimis 1894. gadā)
 1952. gads — Ogists Maršē (Auguste Marchais), franču vieglatlēts (dzimis 1872. gadā)
 1960. gads — Klārks Geibls (Clark Gable), amerikāņu aktieris (dzimis 1901. gadā)
 1973. gads — Alans Votss (Alan Watts), amerikāņu filozofs (dzimis 1915. gadā)
 1993. gads — Akils Dzavata (Achille Zavatta), franču klauns, mākslinieks un cirka operators (dzimis 1916. gadā)
 1999. gads — Denjels Neitenss (Daniel Nathans), ASV mikrobiologs (dzimis 1928. gadā)
 2005. gads — Henrijs Taube (Henry Taube), Kanādā dzimis ķīmiķis (dzimis 1915. gadā)
 2006. gads — Miltons Frīdmans (Milton Friedman), ASV ekonomists (dzimis 1912. gadā)
 2020. gads — Laimonis Laizāns, latviešu futbolists (dzimis 1945. gadā)

Svētku un piemiņas dienas 
 Starptautiskā iecietības diena

Novembris